

**V I L J A N D I L I N N**

**LINNAVOLIKOGU**

**SEENIORITE NÕUKOJA**

**KOOSOLEKU PROTOKOLL**

Viljandi raekoda 19. august 2021 nr 1-16/21/2-7

Algus kell 12.00, lõpp kell 14.00

**Koosolekut juhatas:** Priit Kaup

**Protokollis**: Lea Saareoks

**Võtsid osa liikmed:** Ene Juurik, Priit Kaup, Agu Lall, Uno Lüüs, Mare Mihkelson, Hillar Saar, Lea Saareoks, Valli Veigel

**Puudusid:** Harry Erm (haige), Rein Kikas, Erika Kiviloo, Helmen Kütt, Aino Laansoo, Jaak Värnik

**Koosolekul viibis**: abilinnapea Jane Koitlepp

**PÄEVAKORD:**

1. Nõukoja tegemistest
2. Muud esile kerkivad küsimused

**PÄEVAKORRAPUNKT NR 1**

**Nõukoja tegemistest**

**KUULATI:**

V. Veigel andis põhjaliku ülevaate Seeniorite Nõukoja tegemistest ajavahemikus 2017–2021 aastatel. Esimene koosolek toimus 19.jaanuaril 2018. aastal. Põhiteemadeks on olnud linna areng ja sellega kaasnevad küsimused ning probleemid. Selle aja jooksul on toimunud 30 koosolekut.

**OTSUSTATI:**

Anda hea hinnang nõukoja tegevusele.

**PÄEVAKORRAPUNKT NR 2**

**Muud esile kerkivad küsimused**

**KUULATI:**

Kõigepealt tutvustas ennast uus abilinnapea Jane Koitlepp

Üles kerkis Sakala keskuse probleem, milliseid funktsioone see maja siiski täidab. Ei saa rahul olla selle maja hõivatusega ja tegemistega.

Bussiootepaviljonide katused on siiani varjutamata.

Mõningad seinamüürid (Vaksali tänaval) ja planksein Tallinna tänaval (Sakala keskuse vastas) on kohutavas seisus.

Kerkis küsimus ühtsest eakate ühingutele ja mittetulunduslikele ühingutele maja leidmisest, et koondada kõik ühte kohta, kuna praegu on nad laiali mitmetes kohtades linnas.

**OTSUSTATI:**

Leida võimalusel lahendused üleskerkinud probleemidele.

(allkirjastatud digitaalselt) (allkirjastatud digitaalselt)

Priit Kaup Lea Saareoks

koosoleku juhataja protokollija